**Zapisnik**: Sestanek pregledovalne seje z Evropsko komisijo o izvajanju Programa ESS+ za odpravljanje materialne prikrajšanosti v Sloveniji v obdobju 2021-2027

**Zapisala**: Predstavnica NVO na seji, Katja Kotnik, ADRA Slovenija

**Lokacija, termin:** 14. 3. 2025 ob 9.00, konferenčna soba Ministrstva za delo, družino, socialne zadeve in enake možnosti, Štukljeva cesta 44, 1000 Ljubljana.

**Prisotni:**

* Predstavnica EU EC, Bojana Rožič
* Rdeči križ Slovenije - Zveza združenj
* Slovenska karitas
* Mladinski center Prlekije
* Ministrstvo za finance
* Ministrstvo za kohezijo in regionalni razvoj
* Ministrstvo za kmetijstvo, gozdarstvo in prehrano
* Urad RS za nadzor proračuna
* Varuh človekovih pravic
* Zagovornik načela enakosti
* Svet za invalide Republike Slovenije
* Predstavnica NVO

**Dnevni red:**

1. Predstavitev izvajanja Programa ESS+ za odpravljanje materialne prikrajšanosti v Sloveniji v obdobju 2021-2027 (v nadaljevanju: POMP) iz strani Mladinskega centra Prlekija
2. Predstavitev izvajanja Programa ESS+ za odpravljanje materialne prikrajšanosti v Sloveniji v obdobju 2021-2027 (v nadaljevanju: POMP) iz strani predstavnic Rdečega križa
3. Predstavitev izvajanja Programa ESS+ za odpravljanje materialne prikrajšanosti v Sloveniji v obdobju 2021-2027 (v nadaljevanju: POMP) iz strani Slovenske Karitas
4. Predstavitev analize ankete med uporabnicami\_ki, izpolnjevanje horizontalnih omogočitvenih pogojev ter komunikacijske metode iz strani MDDSZ in EM
5. Postavitev vprašanj iz strani go. Bojane Rožič, predstavnica Evropske komisije in odgovori iz strani izvajalcev POMP

**Pregled delovanja in ocena predstavitve izvajanja POMP:**

* Partnerji oz. NVO izvajalci POMP (Rdeči križ, Slovenska Karitas, Mladinski center Prlekije) so kvalitetno predstavili izvajanje ter postopke pomoči, podatki so nazorno predstavljeni
* Skrbnik pogodbe (MDDSZ in EM) za izvajanje POMP ter izvajalci so pri poročilih izpostavili nujne vidike spoštovanja različnih humanitarnih standardov izvajanja pomoči (neodvisnost, pravična obravnava, zaščita prejemnikov pomoči, transparentnost, ipd.). Posebej pomembno izpostavljeni ukrepi:
  + Varstvo uporabnikov, možnost prijave pritožb, objavljen Complaints mechanism;
  + Evalvacija izvedbe pomoči in spremljanje učinkov;
  + Enaka obravnava vseh in dodeljevanje pomoči na podlagi enakih v naprej določenih kriterijev;
  + Transparentno objavljena poročila dodelitve pomoči in vključevanje različnih deležnikov v pregled poročanja;
  + Zagotavljanje usposobljenih prostovoljcev (predvsem poročilo o strokovnosti in pripravljenosti prostovoljcev za delo z ranljivimi skupinami);
  + Natančna predstavitev horizontalnih omogočitvenih pogojev;
  + Predstavitev komunikacije z uporabnicami\_ki ter javnostjo.

**Priporočila in ugotovitve:**

* Pri poročanju se lahko doda še kakšen stavek o analizi potreb (needs assesment) ciljne skupine, kako se ugotavljajo potrebe in da dejansko predana pomoč zadosti specifične potrebe skupin (na kakšni podlagi se sestavi pakete pomoči). V predstavitvi so bili sicer na kratko predstavljeni učinki pomoči, vendar bi ta del lahko vseboval konkretnejše podatke o analizi naslovljenih potreb in doseganju ciljev izvajanja POVP (result based assistance).
* Pri poročilih vseh NVO izvajalcev POVP se lahko spodbudi dodati kratek stavek o zaščiti uporabnic\_kov na terenu predvsem otrok v povezavi s pravilno usposobljenostjo prostovoljcev, ki izvajajo terensko pomoč in nudijo podporo ranljivim skupinam. Kakšne vrste usposabljanj izvajajo, kako preverijo ozadje (nekaznovanost) prostovoljcev, ali podpišejo prostovoljci poleg pogodbe o prostovoljstvu tudi kakšno izjavo o zaščiti uporabnic\_kov in predvsem kako poteka na terenu zaščita otrok (če je to potrebno).
* Verjetno bi bil smiseln razmisleku in spodbujanje pomoči v obliki vavčerjev ali MPCA (multiple purpose cash assistance). Ni bil predstavljen podatek, ali obstajajo nenaslovljene osnovne potrebe po hrani in kako lahko to POVP zagotoviti. Ali je rešitev MPCA oz. vavčerska pomoč (darilni boni).
* Smiseln je razmislek o povečanju in nadaljnji krepitvi kapacitet NVO partnerjev oz. kako zagotavljati progresivno partnerstvo, kjer se omogoča dovolj sredstev za krepitev in primerno usposobljenost NVO partnerjev. (Določitev odstotka pomoči, ki je lahko namenjena za krepitev kapacitet (non-restricted) oz. krije overhead/posredne stroške organizacij).
* Informativno gradivo (brošur o izvajalcih POVP, Vodnik po socialnih pravicah) se lahko deli tudi z drugimi NVO (status MDDSZ in EM o javnem interesu), katere tudi napotujejo uporabnike\_ce naprej po pomoč na tri izvajalske organizacije POVP
* Priporočilo NVO izvajalcev POVP za MDDSZ in EM so bili:
  + Administrativni stroški ter stroški dela drastično rastejo, prošnja za upoštevanje potreb NVO ter povišanje sredstev za izvedbo in dodeljevanje (režijski stroški) v kolikor je to možno;
  + Skupno iskanje rešitev za zagotovitev sredstev za premostitveno obdobje pred podpisom pogodbe;
  + Potreba po poenostavitvi administrativnih bremen in zahtev pri poročanju (prilaganje kopij vseh obrazcev), usmerjenost v progresivno partnerstvo.